## Udžbenički standard

### NN 63/2003 (15.4.2003.), Udžbenički standard

# MINISTARSTVO PROSVJETE I ŠPORTA

749

Na teme­lju
članka 6. stavka 2. Zakona o u­džbenicima za osnovnu i sred­nju školu (»Narodne
novine« broj 117/01. od 24. 12. 2001.), ministar prosvjete i športa propisao je

## UDŽBENIČKI STANDARD

1.
OPĆE ODREDBE

1.1.
Sadržaj dokumenta

U­džbeničkim
standardom utvrđuju se zakonske i druge osnove, znanstveni i psihološki
zahtjevi, didaktičko-metodički zahtje­vi i standardi, etički i jezični
zahtjevi, likovno-grafički zahtjevi i standardi, tehnički standardi, posebni
zahtjevi u izradi u­džbenika za pripadnike nacionalnih ma­njina i zahtjevi u
izradi i prilagodbi u­džbenika za djecu s posebnim potrebama.

1.2.
Zakonske i druge osnove

U­džbenički
standard uteme­ljen je na s­ljedećim dokumentima Republike Hrvatske i međunarodne
zajednice:

– Ustav
Republike Hrvatske;

–
Ustavni zakon o pravima nacionalnih ma­njina;

– Zakon
o osnovnom školstvu;

– Zakon
o sred­njem školstvu;

– Zakon
o u­džbenicima za osnovnu i sred­nju školu;

– Zakon
o odgoju i obrazova­nju na jeziku i pismu nacionalnih ma­njina;

– Nastavni
planovi i programi za osnovnu školu, gimnazije i sred­nje strukovne škole;

– Opća
deklaracija o pravima čovjeka UN-a;

–
Deklaracija o pravima djeteta UN-a;

–
Konvencija o pravima djeteta UN-a;

–
Nacionalni program odgoja i obrazova­nja za ­ljudska prava;

–
Nacionalni program djelova­nja za djecu;

–
Nacionalni program djelova­nja za mlade;

–
Nacionalna obite­ljska politika;

–
Nacionalna politika za promica­nje ravnopravnosti spolova;

– Zakon
o zaštiti prirode;

– Zakon
o mjernim jedinicama.

2.
STANDARDI I ZAHTJEVI ZA IZRADU UDŽBENIKA

2.1.
Znanstveni zahtjevi

1. Sadržaj
u­džbenika uteme­ljen je na znanstveno provjerenim i općeprihvaćenim teorijama,
či­njenicama i tumače­njima zakona, pojava i procesa.

2. Ako
se u u­džbeniku iznose nedokazane pretpostavke, to je u sadržaju u­džbenika
jasno priopćeno na prikladan način.

3. U­džbenik
je utem­eljen na znanstvenim teorijama koje učenik može u potpunosti razumjeti,
a čija je praktična primjena u školi primjerena stup­nju psihofizičkog razvoja
učenika, te time ne ugrožava ­nje­gov prirodni fizički i psihički razvoj.

4. U­džbenik
je zasnovan na znanstvenim teorijama koje su u skladu s etičkim načelima.

2.2.
Psihološki standardi i zahtjevi

1. U­džbenik
je primjeren spoznajnim sposobnostima, predzna­njima i interesima učenika/učenica.

2. U­džbenik potiče uče­nje s razumijeva­njem u svom
nastavnom području, upućuje na primjenu različitih strate­gija uče­nja i na
razvoj kritičkog miš­lje­nja. To uk­ljučuje uočava­nje bitnih pojmova i či­njenica,
postav­lja­nje kritičkih pita­nja, traže­nje informacija, provjerava­nje
pretpostavki, primjenu zna­nja i vještina u rje­ša­va­nju problema.

3. U­džbenik potiče zanima­nje za nastavni predmet te
općenito pozitivna stajališta prema sadržaju nastavnog predmeta i unutar­nju
motivaciju za uče­nje.

4. U­džbenik razvija mnogostruke veze među pojmovima
u sklopu jednog nastavnog predmeta i upućuje na poveziva­nje s pojmovima
srodnih nastavnih predmeta.

5. U­džbenik je poticajno sredstvo za samostalno uče­nje
i istraživa­nje.

6. Broj pojmova koji se uvode pri obradi novoga sadržaja
treba ograničiti, što znači da se pri obradi nove nastavne jedinice može uvesti
od 3 do 9 novih k­ljučnih pojmova, ovisno o učeničkoj dobi odnosno spoznajnim
mogućnostima učenica/učenika.

2.3.
Didaktičko-metodički standardi i zahtjevi

1. U­džbenik
obvezno prati svrhu, ci­ljeve i zadaće nastavnog programa odgovarajuće­g
nastavnog predmeta.

2. U u­džbeniku
je jasno uoč­ljivo što učenik/učenica treba naučiti, koliko, kako, uz pomoć
kojih sredstava, na kojim mjestima i u kojim situacijama, kako može provjeriti
usvojeno zna­nje i gdje to može primijeniti.

3. U­džbenik
je strukturiran u skladu sa spoznajama i metodologijom matične znanosti,
aktualnim didaktičkim strate­gijama i zahtjevima metodike nastavnog predmeta.

4. U­džbenik
sadržava metodički instrumentarij koji se osla­nja na matičnu znanost nastavnog
predmeta i osnovne psihološko-didak­tičke korake/elemente: motivaciju,
pripremu, usvaja­nje, ponav­­lja­nje, uvježbava­nje, sistematizaciju, primjenu
i provjeru zna­nja.

5. U­džbenik
podržava otvorenu nastavu (akcijsku, iskustvenu, učeniku okrenutu, projektnu,
problemsku, komunikacijsku, humanu) te potiče na proširiva­nje i produb­ljiva­nje
zna­nja.

6. U
iznoše­nju sadržaja u u­džbeniku se rabe zorna sredstva (likovni, grafički i
drugi prilozi).

7. Stručni
termini u u­džbeniku na razini su spoznajnih mogućnosti učenika/učenica i objaš­njavaju
se na razum­ljiv način.

8. U­džbenik
treba uvažavati postoja­nje razlika među učenicima tako da nudi sadržaje na
dvije do tri razine zna­nja diferencirajući ih prema stup­nju zahtjevnosti.

9. Do
trećine novih nastavnih sadržaja/zahtjeva u u­džbeniku preporučuje se postaviti
tako da ih učenici/učenice uče samostalnim radom.

10. Na
početku obrazovne teme, preporučuje se istaknuti nove pojmove o kojima će se učiti/poučavati,
a u skladu s psihološkim zahtjevima.

11. U­džbenik
u pravilu sadržava predgovor iz koje­g učenik/učenica jasno saznaje što će i
kako naučiti, zatim sažetke poglav­lja (teme), a na kraju pojmovnik.

2.4.
Etički zahtjevi

Etički
zahtjevi zasnivaju se na istinitosti, provjer­ljivosti i objektivnosti u­džbeničkih
sadržaja, općim pravima čovjeka, načelima demokracije te na rodo­ljub­lju.

Sukladno
tome u­džbenici:

1. upućuju
na moralne strane i pos­ljedice znanstvenog i tehnološkog razvoja;

2. zasnivaju se na prihvaća­nju općih uvjeta
opstanka, razvoja čovjeka i očuva­nja prirode;

3. razvijaju privrženost načelima demokracije i
vladavine prava;

4. suprotstav­ljaju se promica­nju protudemokratskih
ideologija i društvenih sustava;

5. ­nje­guju hrvatski nacionalni identitet;

6.
afirmiraju upoznava­nje, uvažava­nje i otvorenost prema vrijednostima
nacionalnih ma­njina, drugim nacijama i kulturama u Europi i svijetu te
razvijaju domo­ljubni osjećaj prema Republici Hrvatskoj kao zajednici
ravnopravnih građana, neovisno o etničkoj i vjerskoj pripadnosti;

7. održavaju
pluralnost hrvatskog društva (kulturalnu, ekonomsku, spolnu, dobnu i ostale
različitosti);

8.
objektivno i vjerodostojno prikazuju etničke i religijske skupine;

9.
zaprečavaju diskriminaciju, ne sadrže i protiv su govora netrpe­ljivosti i ne­gativnog
prikaziva­nja pojedinaca i društvenih sku­pina s obzirom na ­njihov spol, dob,
seksualnu orijentaciju, ras­nu, etničku i religijsku pripadnost, način života,
političku opredije­ljenost, socijalno-ekonomsko podrijetlo te teškoće u psihičkom
i fizičkom razvoju.

Svi u­džbenici
usklađuju se s navedenim zahtjevima, bez obzira na to iskazuju li se ti zahtjevi
u ­njima neposredno (društveni i humanistički predmeti) ili posredno
(prirodoslov­lje, tehnički i drugi predmeti).

2.5.
Jezični zahtjevi

1. U
skladu s odredbama čl. 12. stavka 1. Ustava Republike Hrvatske o hrvatskom
jeziku i latiničnom pismu u službenoj uporabi, u­džbenici se pišu hrvatskim
standardnim jezikom. To znači da u­džbenici poštuju standardnojezičnu normu
(pisanu i uobičajenu) na svim jezičnim razinama, od fonološke preko morfološke
i sintaktičke do semantičke.

Od toga
odstupaju u­džbenici na jeziku nacionalnih ma­njina u Republici Hrvatskoj te u­džbenici
stranih jezika i u­džbenici u kojima se donose primjeri izvornih tekstova na
stranom jeziku.

2. U­džbenici se pišu u skladu s odobrenim
pravopisima.

3. Tekstovi u u­džbeniku su pre­gledni, sročeni tako
da omogućuju samostalno ovladava­nje jezičnim zakonitostima i samostalno služe­nje
standardnim jezikom u pisanoj i usmenoj komunikaciji.

4. Posebna pozornost posvećuje se stalnom obogaćiva­nju
učeničkog rječnika.

5. Tekstovi, i osobito primjeri, prilagođeni su
predzna­nju i psihofizičkim sposobnostima učenika, ­njihovoj dobi, svijetu koji
ih okružuje, u skladu sa spoznajama psiholingvistike.

6. U u­džbenicima se izbje­gavaju nepotrebne tuđice i
tzv. internacionalizmi.

7. Izbje­gavaju se ne­gativne definicije i ne­gativno
sročena pita­nja. Sadržaj se oblikuje afirmativno, u skladu s preporukama
UNESCO-a, a osobito oni sadržaji koji se tiču drugih ­ljudi i zema­lja.

8. U u­džbeniku se rabe kratice, simboli i znakovi
normirani u hrvatskom standardnom jeziku te propisane mjerne jedinice i ­njihove
kratice.

9.
Nazivi stranih zema­lja, za koje ne postoje hrvatski nazivi, a nisu pravopisno
normirani, preuzimaju se u obliku kakav je prihvaćen u struci.

2.6.
Likovno-grafički zahtjevi i standardi

1.
Ilustracije i grafičko-tehnička oprema u u­džbeniku sadržajno su usklađeni s
tekstom; pridonose razumijeva­nju teksta, motiviraju za uporabu u­džbenika i
promoviraju estetske vrijednosti.

Ilustracije
u u­džbeniku imaju određenu funkciju, primjerene su dobi učenika i opisuju se
nazivom i tekstom koji ih objaš­njava.

2. U­džbenici
za niže razrede osnovne škole sadrže u velikoj mjeri slikovna i grafička izražajna
sredstva u prikaziva­nju i objaš­njava­nju sadržaja.

2.7.
Tehnički standardi

1. *Opse­g
u­džbenika* određuju: dob učenika kojoj je u­džbenik namije­njen, posebnosti
pojedinog nastavnog predmeta odnosno područja i nastavni plan (godiš­nji broj
sati nastave pojedinoga nastavnog predmeta odnosno područja).

*Opse­g teme­ljnog (samostalnog) u­džbenika ili
odgovarajućih zasebnih u­džbenika* orijentacijski iznosi po dvije stranice u­džbenika za
jedan nastavni sat, osim za prvi, drugi i treći razred osnovne škole i za
nastavne predmete odnosno područja s izrazitim sadržajno-metodičkim
posebnostima: k­njiževnost, strani jezik, likovna i glazbena kultura i
umjetnost, zem­ljopis odnosno geografija, određeni strukovni predmeti i sl.

*Opseg razgranatog (višedijelnog) u­džbenika* u pravilu odgovara opse­gu
naznačenom za teme­ljni (samostalni) u­džbenik.

2. *Format u­džbenika*u pravilu je A4
ili B4 i iz ­njih izvedeni formati (prošireni, podrezani i sl.).

Priručnici za učenike u pravilu su u A4 ili B5
formatu.

Ostali i nestandardni formati mogu se rabiti u
posebnim prilikama (atlasi, karte, nacrti, rječnici i sl.) i onda kada koncepcija
u­džbenika/priručnika to zahtijeva.

3. *Pismo u­džbenika* – Veličina pisma (slova)
ovisi o dobi učenika kojemu je u­džbenik namije­njen. Rabi se tip pisma u
kojemu su znakovi grafički jasni, a razmaci među znakovima takvi da je otisnuta
riječ lako uoč­ljiva i čit­ljiva. Veličine pisma su s­ljedeće:

– *Font veličine 12 – 14* – u pravilu
za osnovni tekst (slog) u u­džbenicima i radnim priručnicima u nižim razredima
osnovne škole.

– *Font veličine 11–  13* – u pravilu
za osnovni tekst (slog) u u­džbenicima i radnim priručnicima za više razrede
osnovnih škola i sred­nje škole.

– *Font veličine 9 – 11* – u pravilu
za opise likovnih priloga, karte, nacrte, formule, matematičke zadatke i sl.

4. *Papir u­džbenika* – Za izradu u­džbenika
rabi se papir u čijoj su proizvod­nji poštovane norme iz područja zaštite okoliša,
a proizvođač toga papira ima urednu potvrdu o zadovo­ljava­nju ISO-standarda
(međunarodne norme i standardi).

U­džbenici imaju mat papir, u pravilu
bezdrvni/offsetni minimalne gramature 75 gr/m˛, a maksimalne 85 gr/m˛.

Radni priručnici imaju papir iste kvalitete kao u­džbenici,
ali minimalne gramature 60 gr/m˛, a maksimalne 80 gr/m˛.

Iznimno, kad to zahtijevaju posebni razlozi, u­džbenici
mogu imati premazani papir maksimalne gramature do 115 gr/m˛ (likovna kultura,
zem­ljopis i sl.).

5. *Tisak i uvez u­džbenika* – Tisak u­džbenika
je takav da se ­njime postiže visoka razina čit­ljivosti i grafičko-likovna
jasnoća.

Uvez u­džbenika/priručnika je broširan (meki uvez),
izdrž­ljiv za više­godiš­nju uporabu u­džbenika i jednogodiš­nju uporabu radnih
u­džbenika i priručnika.

Iznimno, uvez u­džbenika za sred­nje škole može biti šivan
i kartoniran (tvrdi uvez).

2.8.
Posebni zahtjevi u izradi u­džbenika za pripadnike nacionalnih ma­njina

U­džbenici
nacionalnih ma­njina obrađuju sadržaje kojima se promiču nacionalne i kulturne
vrijednosti tih nacionalnih ma­njina, uk­ljučujući sadržaje potrebne za
razumijeva­nje hrvatskih nacionalnih i kulturnih vrijednosti.

2.9.
Zahtjevi u izradi i prilagodbi u­džbenika za djecu s posebnim potrebama

1. U u­džbenicima
za djecu s teškoćama u razvoju obraća se pozornost na razlike u:

– sadržajnoj
razini za svako specifično područje;

–
psihološko-pedagoškim značajkama (razvojna, motivacijsko-emocionalna,
psiholingvistička);

– likovno-grafičkim
standardima;

– tehničkim
standardima.

Zahtjevi
i standardi za u­džbenike za djecu s teškoćama u razvoju teme­lje se i na
metodama koje se primje­njuju u edukacijsko-rehabilitacijskim disciplinama.

2. U u­džbenicima
za redovitu populaciju učenika u svakoj pogodnoj nastavnoj jedinici/temi uputno
je uk­ljučiti određeni broj sadržaja i zahtjeva za darovite učenike.

3.
ZAVRŠNE ODREDBE

1.
Odredbe iz stavaka 2.1. – 2.5. te 2.8. i 2.9. ovoga standarda
potrebno je uvažavati pri izradi metodičkih priručnika za učite­lje i
nastavnike.

2.
Sukladno Zakonu o u­džbenicima za osnovnu i sred­nju školu, donijet će se
dokumenti za primjenu ovog standarda.

Klasa:
602-09/03-01/258
Urbroj: 532/1-03-2
Zagreb, 2. trav­nja 2003.

Ministar
**dr. sc. Vladimir Strugar**, v. r.

Ostalo, NN 63/2003-749